b'\n_START_ARTICLE_\nKristiansandregionen\n_START_PARAGRAPH_\nKristiansandregionen er et distrikt p\xc3\xa5 grensen mellom fylkene Aust-Agder og Vest-Agder som omfatter landsdelshovedstaden Kristiansand og tilgrensende kommuner (Lillesand, Birkenes, Vennesla, Songdalen og S\xc3\xb8gne), til sammen seks kommuner med et samlet areal p\xc3\xa5 1\xc2\xa0892,80 km\xc2\xb2 og 134\xc2\xa0487 innbyggere (1. januar 2015). De to byene i omr\xc3\xa5det er Lillesand og Kristiansand.\n_START_SECTION_\nByer\n_START_PARAGRAPH_\nKristiansand ble grunnlagt som kj\xc3\xb8pstad i 1641. Lillesand ble ladested i 1821, mistet bystatusen i 1964, og fikk bystatus p\xc3\xa5 nytt gjennom kommunestyrevedtak i 2000.\n_START_SECTION_\nSamferdsel\n_START_PARAGRAPH_\nArbeidet er n\xc3\xa5 i gang med en s\xc3\xa5kalt konseptvalgutredning (KVU) for Samferdselspakke for Kristiansandregionen. Utredningen er en bestilling fra regjeringen for \xc3\xa5 f\xc3\xa5 en faglige utredning av areal- og transportsp\xc3\xb8rsm\xc3\xa5lene for hele regionen. Bakgrunnen for bestillingen er Finansdepartementets krav om en slik utredning (KVU) for alle vegprosjekter over 500 millioner kroner._NEWLINE_Utredningen skal ha et bredt samfunnsmessig perspektiv: Areal- og transportsp\xc3\xb8rsm\xc3\xa5l inkludert langsiktig transportmiddelfordeling, restriktive tiltak overfor trafikken, framtidige investeringsbehov, hensyn til jordvern og forhold knyttet til utslipp av klimagasser. Det er \xc3\xb8nsket at utredningen skal vurdere hvordan ulike arealstrategier virker inn p\xc3\xa5 transportsystemet. I denne sammenheng skal kj\xc3\xb8pesenterproblematikken vurderes s\xc3\xa6rskilt._NEWLINE_Den eneste m\xc3\xa5ten \xc3\xa5 l\xc3\xb8se en slik oppgave p\xc3\xa5 er \xc3\xa5 tenke helhet, \xc3\xa5 finne en overordnet l\xc3\xb8sning for forbedringer i transportsystemet som kan bidra til at Kristiansandsregionen kan utvikle seg videre som en attraktiv region. Milj\xc3\xb8sp\xc3\xb8rsm\xc3\xa5let i vid forstand skal dr\xc3\xb8ftes, fra klimagassutslipp til opplevelsen av Kristiansandsregionen. _NEWLINE_KVU Kristiansand er organisert som et prosjekt i Statens vegvesen Region s\xc3\xb8r. Prosjektet legger opp til et n\xc3\xa6rt samarbeid med fylkeskommunen, kommunene, regionale etater og transportetatene. Det skal ogs\xc3\xa5 arrangeres m\xc3\xb8ter med representanter for interessegruppene knyttet til areal og transport i regionen.'